CELEX: 32013D0502
Language: el
Date: 2013-10-11 00:00:00
Title: 2013/502/ΕΕ: Εκτελεστική απόφαση της Επιτροπής, της 11ης Οκτωβρίου 2013 , σχετικά με την τροποποίηση της απόφασης 2005/7/ΕΚ για την έγκριση μεθόδου ταξινόμησης σφαγίων χοίρων στην Κύπρο όσον αφορά την εναλλακτική παρουσίαση των εν λόγω σφαγίων [κοινοποιηθείσα υπό τον αριθμό C(2013) 6583]

15.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 273/37
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 11ης Οκτωβρίου 2013
   σχετικά με την τροποποίηση της απόφασης 2005/7/ΕΚ για την έγκριση μεθόδου ταξινόμησης σφαγίων χοίρων στην Κύπρο όσον αφορά την εναλλακτική παρουσίαση των εν λόγω σφαγίων
   [κοινοποιηθείσα υπό τον αριθμό C(2013) 6583]
   (Το κείμενο στην ελληνική γλώσσα είναι το μόνο αυθεντικό)
   (2013/502/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 43 στοιχείο ιγ), σε συνδυασμό με το άρθρο 4,
   Εκτιμώντας τα ακόλουθα:
   
               (1)
            
            
               Με την απόφαση 2005/7/ΕΚ της Επιτροπής (2) εγκρίθηκε η χρήση εναλλακτικής παρουσίασης των σφαγίων χοίρων στην Κύπρο.
            
         
               (2)
            
            
               Η Κύπρος ζήτησε από την Επιτροπή να της επιτραπεί να προβλέπει παρουσίαση των σφαγίων χοίρων διαφορετική από την εναλλακτική παρουσίαση που επιτρέπεται στο άρθρο 2 της απόφασης 2005/7/ΕΚ και διαφορετική από την τυποποιημένη παρουσίαση που καθορίζεται στο παράρτημα V σημείο B.III πρώτο εδάφιο του κανονισμού (ΕΚ) αριθ. 1234/2007.
            
         
               (3)
            
            
               Σύμφωνα με το παράρτημα V σημείο B.III δεύτερο εδάφιο του κανονισμού (ΕΚ) αριθ. 1234/2007, μπορεί να επιτραπεί στα κράτη μέλη να προβλέπουν παρουσίαση των σφαγίων χοίρων διαφορετική από την τυποποιημένη παρουσίαση που καθορίζεται στο πρώτο εδάφιο του εν λόγω σημείου, όταν διαφέρει η συνήθης εμπορική πρακτική στο έδαφός τους. Η Κύπρος ανέφερε στην αίτησή της ότι, στο έδαφός της, η παρουσίαση των σφαγίων με τη γλώσσα, τα νεφρά και το περινεφρικό λίπος αποτελεί συνήθη εμπορική πρακτική. Ως εκ τούτου, πρέπει να επιτραπεί στην Κύπρο η παρουσίαση αυτή, η οποία διαφέρει από την τυποποιημένη παρουσίαση.
            
         
               (4)
            
            
               Προκειμένου να καθοριστούν οι τιμές για τα σφάγια χοίρων σε συγκρίσιμη βάση, θα πρέπει να λαμβάνεται υπόψη αυτή η διαφορετική παρουσίαση, προσαρμόζοντας το καταγεγραμμένο βάρος σε τέτοιες περιπτώσεις, σε σχέση με το βάρος της τυποποιημένης παρουσίασης.
            
         
               (5)
            
            
               Η απόφαση 2005/7/ΕΚ θα πρέπει, συνεπώς, να τροποποιηθεί αναλόγως.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 2 της απόφασης 2005/7/ΕΚ αντικαθίσταται από το ακόλουθο κείμενο:
   
      «Άρθρο 2
      Κατά παρέκκλιση από την τυποποιημένη παρουσίαση που αναφέρεται στο παράρτημα V σημείο B.III πρώτο εδάφιο του κανονισμού (ΕΚ) αριθ. 1234/2007, επιτρέπεται στην Κύπρο η παρουσίαση των σφαγίων χοίρων χωρίς να έχουν αφαιρεθεί η γλώσσα, τα νεφρά και το περινεφρικό λίπος πριν από τη ζύγιση και την ταξινόμηση.
      Στην περίπτωση τέτοιας παρουσίασης το καταγεγραμμένο βάρος του θερμού σφαγίου διορθώνεται σύμφωνα με τον ακόλουθο τύπο:
      
         .».
   
   Άρθρο 2
   Η παρούσα απόφαση απευθύνεται στην Κυπριακή Δημοκρατία.
   
      Βρυξέλλες, 11 Οκτωβρίου 2013.
      
         
            Για την Επιτροπή
         
         Dacian CIOLOȘ
         
            Μέλος της Επιτροπής
         
      
   
   
      (1)  ΕΕ L 299 της 16.11.2007, σ. 1.
   
      (2)  Απόφαση της Επιτροπής 2005/7/ΕΚ, της 27ης Δεκεμβρίου 2004, για την έγκριση μεθόδου ταξινόμησης σφαγίων χοίρων στην Κύπρο (ΕΕ L 2 της 5.1.2005, σ. 19).